ΓΡΑΠΤΗ ΕΡΩΤΗΣΗ E-0842/03

υποβολή: Jean-Claude Fruteau (PSE) προς την Επιτροπή

(18 Μαρτίου 2003)

Θέμα: Μεταρρύθμιση της κοινής γεωργικής πολιτικής

Η αρχή της ενιαίας πληρωμής ανά εκμετάλλευση πουπόκειται στην τήρηση των κανόνων για θέματα περιβάλλοντος, ασφάλειας τροφίμων, καλής διαβίωσης των ζώων,γείας και ασφάλειας στον τόπο εργασίας καθώς επίσης στηνποχρέωση σωστής συντήρησης των γεωργικών εκτάσεων παρουσιάζει το πλεονέκτημα ότι εξέρχεται από τη λογική της παρότρυνσης σε παραγωγή που επικρατούσε μέχρι σήμερα κι η οποία απέδειξε ότι είχε όρια.

Ωστόσο, ανησυχούμε πως η εφαρμογή της χωριστής χρέωσης δεν λαμβάνει επαρκώςπόψη της τις περιφερειακές διαφορές, κυρίως όσον αφορά την παραγωγή στις εξόχως απόκεντρες περιφέρειες. Στις περιοχές αυτές εγκαθίστανται κάθε χρόνο πολλοί γεωργοί χωρίς να αναλαμβάνουν αναγκαστικά κάποια γεωργική εκμετάλλευση.

Περιορίζοντας όμως την επιλεξιμότητα των παραγωγών στην ενιαία πληρωμή σε όσους έχουν λάβει ενισχύσεις την περίοδο 2000-2002, η πρόταση της Επιτροπής απαγορεύει την πρόσβαση εκ των πραγμάτων νέων παραγωγών στο μηχανισμό της ενίσχυσης. Αυτό το μέτρο ανταποκρίνεται αποκλειστικά στις απαιτήσεις ηπειρωτικής παραγωγής ενώ δεν ανταποκρίνεται καθόλου στην κατάσταση τωνπερπόντιων διαμερισμάτων όπου η τοπική παραγωγή δεν καλύπτει παρά μόνο ένα μικρό ποσοστό της τοπικής κατανάλωσης.

Τι ειδικές διατάξεις θα θέσει σε εφαρμογή η Επιτροπή προκειμένου να μην αναχαιτίσει την εγκατάσταση νέων γεωργών στις περιοχές αυτές·

Απάντηση του κ. Fischler εξ ονόματος της Επιτροπής

(14 Απριλίου 2003)

Η Κοινότητα έχει ήδη από πολλού αναλάβει να παρέχει τηνποστήριξή της σε νεοεγκαθιστάμενους γεωργούς, και ιδίως σάυτούς νεαρής ηλικίας.

Προς το σκοπό αυτό, η Κοινότητα έχει συστηματοποιήσει, στα πλαίσια της μεταρρύθμισης της αγροτικής ανάπτυξης που τέθηκε σε εφαρμογή με την Agenda 2000, ένα ειδικό μέτρο στήριξης, το οποίο εφαρμόζεται ιδίως για τους νεαρούς γεωργούς, των οποίων τα αποτελέσματα είναι ενθαρρυντικά.

Στο πλαίσιο της μεταρρύθμισης της Κοινής Γεωργικής Πολιτικής (ΚΓΠ), την οποία η Επιτροπή πρότεινε πρόσφατα στο Συμβούλιο, η προβληματική για τους νέους ιδιοκτήτες γεωργικών εκμεταλλεύσεων αντιμετωπίστηκε με ιδιαίτερη προσοχή· για το σκοπό ακριβώς αυτόν η Επιτροπή πρότεινε στο Συμβούλιο να δημιουργηθεί, σε κάθε κράτος μέλος, ένα εθνικό αποθεματικό.

Σύμφωνα με το άρθρο 45 της προτάσεως κανονισμού του Συμβουλίου για τη θέσπιση κοινών κανόνων όσον αφορά τα καθεστώτα άμεσων ενισχύσεων στο πλαίσιο της Κοινής Γεωργικής Πολιτικής, και για τη θέσπιση καθεστώτων στήριξης των παραγωγών ορισμένων καλλιεργειών, τα κράτη μέλη δύνανται να χρησιμοποιούν το εθνικό αποθεματικό για τη χορήγηση ποσών αναφοράς στους νέους γεωργούς που αρχίζουν να ασκούν γεωργική δραστηριότητα μετά την 31η Δεκεμβρίου 2000, σύμφωνα με αντικειμενικά κριτήρια και κατά τρόπο που να εξασφαλίζεται η ισότητα μεταχείρισης μεταξύ των γεωργών και να αποφεύγονται οι στρεβλώσεις στην αγορά και στον ανταγωνισμό.

Έτσι, θα εναπόκειται στα κράτη μέλη να προσδιορίζουν τα κριτήρια χορήγησης και απονομής των δικαιωμάτων στους νεοεγκαθιστάμενουςπεύθυνους γεωργικών εκμεταλλεύσεων, κριτήρια τα οποία θα πρέπει να είναι αντικειμενικά και να εξασφαλίζουν την ισότητα μεταχείρισης μεταξύ των γεωργών.